|  |  |  |  |  |
| --- | --- | --- | --- | --- |
| Številka: | 43001-271/2023 |  | oznaka naročila: | U-8/23-G |
| Datum: | 28. 12. 2023 |  | MFERAC: | 2431-23-000892 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023 - Sanacija plazu, porušenih brežin, usadov in mostov na cestah G1-1, G2-112 in R3-702**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-271/2023.

**Vsebina in cilj naročila:**

Po poplavah avgusta 2023 so bila vozišča na obravnavanih odsekih poškodovana ali uničena.

Na odseku G1-1/244 Brezno - Ruta km 0,170 se izvede zaščita brežine nad glavno cesto s kamnito zložbo v betonu, zaščita brežine s fleksibilnim sistemom za zaščito brežin – visokonatezne sidrne mreže, protierozijske kokosove mreže in prebrizg brežine z biorazgradljivo matrico iz vezanih vlaken. Predhodno je treba teren ustrezno pripraviti (odstranitev grmovja, drevja ter labilnih blokov konglomerata na brežini. Natančen opis sanacije definiran v dokumentu GG ogled brežine Brezno na cesti G1-1/0244 Brezno – Ruta od km 0,050 do 0,300, št dokumenta : 402-9/23-JR-111 1334 z dne 20.10.2023.

Na odseku R3-702/2704 Trbonje - Vuherd se izvede sanacije porušene brežine v km 2,307, v km 2,264 in v km 2,200 S predlaganim ukrepom se niveleta vozišča ne spremeni.

Na odseku G2-112/1256 v km 2,500 se izvede zaščita brežine pod regionalno cesto z rolirano brežino. S predlaganim ukrepom se niveleta vozišča ne spremeni.

Na odseku G2-112/1254 v km 3,600 se izvede sanacija usada na cesti in ureditev odvodnjavanja. S predlaganim ukrepom se niveleta vozišča ne spremeni.

Na odseku G1-4/1258 v km 5,180 se izvede sanacija brežine ob mostu čez Mislinjo.

Na odseku R1-227/1423 v km 8,186 se izvede obloga brežine pri mostu čez Suhadolnico.

Na odseku R1-004/1258 se izvede sanacija obloge opornikov mostu čez Mislinjo.

Na odseku G1-1/0241 v km 4,942 se izvede sanacija brežine ob mostu čez Velko.

Na odseku R2-112/1255 v km 5,266 se izvede sanacija obloge brežine in opornika pri mostu čez Mežo.

Na odseku G2-112/1256 v km 0,107 se izvede sanacija ograje na mostu čez Mežo in v km 3,975 se izvede sanacija obloge brežine in ograje na mostu čez Mežo.

Na odseku G2-112/1258 se v km 3,682 izvede obloga opornikov na mostu čez Selčnico.

Z navedenimi sanacijskimi ukrepi se bodo sanirale poškodbe na državnih cestah in objektih, ki so nastale po ujmi avgusta 2023, s čimer se bo izboljšala prometna varnost na navedenih odsekih.